**Poziv za nastavnike – osobe u pratnji za sudjelovanju u programu Erasmus+**

**UMJETNICI ZA UMJETNIČKO OBRAZOVANJE 5**

***Opis projekta i ciljevi:***

Hrvatsko društvo likovnih umjetnika (HDLU) je krovna strukovna udruga za likovne i multimedijalne umjetnike osnovana 1868. godine i okuplja preko 1.800 članova iz cijele Hrvatske. HDLU već treću godinu zaredom provodi projekt **UMJETNICI ZA UMJETNIČKO OBRAZOVANJE** koji se u **cijelosti financira u okviru EU projekta Erasmus+.**

U projektu, HDLU surađuje sa 5 škola iz Hrvatske:

* Škola primijenjene umjetnosti i dizajna, Zagreb
* [Škola primijenjene umjetnosti i dizajna Osijek](https://www.google.com/url?sa=t&rct=j&q=&esrc=s&source=web&cd=1&cad=rja&uact=8&ved=0CB8QFjAAahUKEwjJ4dih5_jHAhUHThQKHfLcBsg&url=http%3A%2F%2Fwww.umjetnicka-skola-osijek.hr%2F&usg=AFQjCNHhj-5XkreaUZdz2hMQsBSbKvajVA&sig2=tJ620w-NiK-x8QTsz3EHOQ)
* Škola primijenjene umjetnosti i dizajna, Pula
* Škola likovnih umjetnosti, Split
* Škola za primijenjenu umjetnost u Rijeci

Kroz projekt omogućit će se učenicima tih škola usmjerenja **slikarski ili kiparski dizajner** **stručno usavršavanje u Sloveniji (Maribor)** u **trajanju 14/16 dana** u obliku **radnog iskustva** sa stranim umjetnikom u njegovom ateljeu (oko 2 učenika istovremeno kod 1 mentora) i **kulturološkog programa** u Mariboru. Mobilnost se planira odviti u terminu veljača/ožujak.

Svrha projekta je **dodatno usavršiti stečena znanja učenika** te ih pripremiti za tržište rada. Cilj je učenike učiniti **konkurentnijima pri upisu na fakultet** i/ili pri budućem zaposlenju u struci. Također, kroz projekt učenicima se želi ponuditi **mogućnost iskustva rada u inozemstvu**, usavršavanje **stručnog stranog jezika** te upoznavanje **novih kultura.** Iskustvo predstavlja i doprinos **osamostaljenju** i razvoju **snalažljivosti** učenika u novim situacijama.

***Koji se troškovi pokrivaju?***

HDLU će **osigurati pokrivanje sljedećih troškova**:

* trošak **puta** javnim prijevozom, povratno putovanje
* trošak **smještaja** (dijeljene sobe sa ostalim učenicima iz svoje škole, hostelski smještaj)
* trošak **hrane** (plaćeni obroci i/ili džeparac za 3 obroka dnevno)
* **mentora** i **materijal** za rad tijekom usavršavanja
* **kulturološki** program
* **putno** osiguranje

u okviru maksimalnih iznosa odobrenih u okviru EU projekta.

Uz učenike, HDLU će osigurati troškove **1 osobi u pratnji** za cijelu grupu učenika na mobilnosti. Osoba u pratnji je nastavnik škole prema odabiru unutar škole.

***Obveze osoba u pratnji***

* Osoba u pratnji treba biti upoznata sa svim dokumentima:
* ugovorima koje potpisuju učenici i škola
* obrascima i procedurama za provedbu projekta na razini škole
* planom puta
* Osoba u pratnji odgovorna je za 10 učenika iz svoje škole od početka do kraja mobilnosti
* Po povratku osigurati da učenici ispune i predaju izvještaj sudionika u zadanom roku od 30 dana („participation report“)
* Osoba u pratnji tijekom puta paziti na dobrobit učenika i savjetovati ih tijekom boravka na mobilnosti:
	+ Brinuti se da putovanje prođe bez problema, da se svi eventualni problemi riješe
	+ Obavijestiti koordinatora partnera-primatelja o eventualnim problemima na putu i eventualnom kašnjenju pri dolasku
	+ Svakodnevno obići učenike na praksi u atelijerima kako bi pratili rad učenika, uvjete rada, ophođenje mentora i učenika. Voditi pisane i fotografske bilješke.
	+ Ići na doručak i večeru svaki dan s učenicima
	+ Biti u direktnoj i stalnoj vezi s koordinatorom partnera-primatelja
	+ U kriznim situacijama učenici se prvo obraćaju osobi u pratnji, koja se zatim obraća lokalnom koordinatoru partera-primatelja, a potom koordinatorici HDLU u Zagrebu.
	+ Ostvariti kontakte s lokalnim umjetničkim školama
* Osoba u pratnji nakon povratka s mobilnosti ispunjava anketu o provedenoj mobilnosti, piše izvještaj o provedenoj mobilnosti te sudjeluje na diseminacijskim aktivnostima za učenike i nastavnike u svojoj školi.

***Tko se sve može prijaviti?***

Prijaviti se mogu nastavnici koji predaju učenicima koji pohađaju odjele slikarstva, grafike i kiparstva na 3. i 4. godini:

***Kako se možete prijaviti?***

Kako biste se prijavili potrebno je dostavite sljedeće:

* ispunjenu **prijavnicu**

najkasnije do 18.10.2019.

kod prof.Zrinke Barbarić

***Kako će se odabirati nastavnici za sudjelovanje u projektu?***

Odabir nastavnika vršit će se prema sljedećoj proceduri:

1. škola objavljuje Poziv na iskaz interesa nastavnicima na oglasnoj ploči i na web stranicama škole
2. svaki nastavnik koji je zainteresiran i zadovoljava kriterije može se prijaviti za sudjelovanje
3. škola uspostavlja *Odbor za odabir nastavnika-osoba u pratnji za mobilnost* koji se sastoji od:
* Mladen Bilankov (ravnatelj)
* Josip Đuran (profesor engleskog jezika)
* Josip Špika (stručni nastavnik)
1. Odbor vrednuje prijavljene učenike prema sljedećim kriterijima:

(a) **da li nastavnik predaje učenicima** – da/ne

(b) **poznavanje engleskog jezika** - prema ocjeni na razgovoru

(c) **uzorito ponašanje** – opći dojam Odbora

1. Odbor će objaviti listu odabranih nastavnika na oglasnoj ploči u zbornici najkasnije do 1.11.2019.
2. Odbor će odabrati najviše 1 nastavnika i 2 nastavnika za listu čekanja, u slučaju odustajanja.

***Pitanja:***

Vaša pitanja možete uputiti na kontakt osobu:

JELENA BRAČUN

Koordinatorica projekta, HDLU

erasmus.hdlu@gmail.com